CELEX: C2007/297/12
Language: sl
Date: 2007-12-08 00:00:00
Title: Zadeva C-98/06: Sodba Sodišča (tretji senat) z dne 11. oktobra 2007 (predlog za sprejetje predhodne odločbe Högsta domstolen – Švedska) – Freeport plc proti Olleju Arnoldssonu (Uredba (ES) št. 44/2001 – Člen 6, točka 1 – Posebne pristojnosti – Več toženih strank – Pravne podlage zahtevkov – Zloraba – Verjetnost, da se dopusti tožbo, vloženo pri sodiščih države, v kateri ima ena od toženih oseb stalno prebivališče)

8.12.2007   
            
            
               SL
            
            
               Uradni list Evropske unije
            
            
               C 297/9
            
         Sodba Sodišča (tretji senat) z dne 11. oktobra 2007 (predlog za sprejetje predhodne odločbe Högsta domstolen – Švedska) – Freeport plc proti Olleju Arnoldssonu
   (Zadeva C-98/06) (1)
   
   (Uredba (ES) št. 44/2001 - Člen 6, točka 1 - Posebne pristojnosti - Več toženih strank - Pravne podlage zahtevkov - Zloraba - Verjetnost, da se dopusti tožbo, vloženo pri sodiščih države, v kateri ima ena od toženih oseb stalno prebivališče)
   (2007/C 297/12)
   Jezik postopka: švedščina
   Predložitveno sodišče
   Högsta domstolen
   Stranki v postopku v glavni stvari
   
      Tožeča stranka: Freeport plc
   
      Tožena stranka: Olle Arnoldsson
   Predmet
   Predlog za sprejetje predhodne odločbe – Högsta domstolen – Razlaga člena 6(1) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 012 16/02/2001, str. 1) – Posebne pristojnosti – Več toženih strank – Tožbi, vloženi hkrati pri sodišču, pristojnem po statutarnem sedežu pravne osebe, proti pravni osebi zaradi obveznosti plačila in proti osebi s prebivališčem na ozemlju druge države članice, ki je prevzela to obveznost, ne da bi bila predstavnik ali zastopnik zadevne osebe – Pogodbena narava tožb.
   Izrek
   
               1)
            
            
               Člen 6, točka 1, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah, je treba razlagati tako, da dejstvo, da imajo zahtevki, vloženi proti več toženim osebam, različne pravne podlage, ni ovira za uporabo te določbe.
            
         
               2)
            
            
               Člen 6, točka 1, Uredbe št. 44/2001 se uporabi, če so zahtevki, vloženi proti različnim toženim osebam, medsebojno povezani ob njihovi vložitvi, namreč ko obstaja interes, da se jih preuči in o njih razsodi skupaj, da se s tem prepreči tveganje nezdružljivosti sodnih odločb, ki bi lahko bile posledica ločenih postopkov, ne da bi bilo poleg tega treba posebej dokazati, da zahtevki niso bili vloženi zgolj z namenom, da se ena izmed toženih oseb izvzame iz pristojnosti sodišč države članice, v kateri ima stalno prebivališče.
            
         
      (1)  UL C 86, 8.4.2006.